**Обосновка за гласуваните документи**

Във връзка с изменение № 8 на Оперативна програма „Транспорт и транспортна инфраструктура“ (ОПТТИ), Управляващият орган (УО) на ОПТТИ предвижда да открие две нови процедури по приоритетна ос 1 *„Развитие на железопътната инфраструктура по „основната” Трансевропейска транспортна мрежа“* и приоритетна ос 4 *„Иновации в управлението и услугите - внедряване на модернизирана инфраструктура за управление на трафика, подобряване на безопасността и сигурността на транспорта“*. С Комитета за наблюдение (КН) се съгласува изменението на Индикативна годишна работна програма (ИГРП) за 2023 г. с включени двете нови процедури и методология и критерии за подбор на операции по тях.

1. процедура BG16M1OP001-1.003 „Разширение на Линия 3 на метрото в гр. София, участък ул. Шипка - кв. Гео Милев – ж.к. Слатина - Зала Арена Армеец/Тех Парк София - бул. Цариградско шосе, включително закупуване на метровлаковете за метролиниите“

Обосновка:

Предвид редуцирането на фаза 1 на проектите по ПО 1 на ПТС и свободните средства по ПО 1, се включва допълнителен проект за разширение на Линия 3, участък „ул. Шипка - кв. Гео Милев – ж.к. Слатина - Зала Арена Армеец/Тех Парк София - бул. Цариградско шосе“ включва около 6 км метролиния с 6 метростанции и буферен паркинг към станцията на бул. Цариградско шосе, включително закупуването на метровлакове.

1. процедура BG16M1OP001-4.003 „Увеличаване на капацитета на българските черноморски пристанища“

Обосновка:

Предвид наличните свободни финансови средства в ПО 4 се предлагат за включване допълнителни проекти: капитално драгиране на басейна между Терминал „Бургас Запад“ и Терминал „Бургас Изток 2/2А/” и Рехабилитацията на инфраструктурата на пристанищен терминал Фериботен комплекс Варна.